CELEX: 32017R1224
Language: et
Date: 2017-07-06 00:00:00
Title: Komisjoni määrus (EL) 2017/1224, 6. juuli 2017, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) V lisa (EMPs kohaldatav tekst )

7.7.2017   
               
               
                  ET
               
               
                  Euroopa Liidu Teataja
               
               
                  L 174/16
               
            KOMISJONI MÄÄRUS (EL) 2017/1224,
      6. juuli 2017,
      millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) V lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
      ning arvestades järgmist:
      
                  (1)
               
               
                  Ainet 2-metüül-2H-isotiasool-3-oon, millele kosmeetikatoodete koostisainete rahvusvahelises nomenklatuuris (INCI) on määratud nimetus Methylisothiazolinone, CASi number 2682-20-4, on praegu lubatud kasutada mahapestavates kosmeetikatoodetes kontsentratsioonis 0,01 massiprotsenti (100 ppm) vastavalt määruse (EÜ) nr 1223/2009 V lisa kandele 57.
               
            
                  (2)
               
               
                  15. detsembril 2015 võttis tarbijaohutuse komitee vastu arvamuse aine Methylisothiazolinone ohutuse kohta (2). Tarbijaohutuse komitee jõudis järeldusele, et mahapestavates kosmeetikatoodetes on aine Methylisothiazolinone sisaldus kontsentratsioonis kuni 0,0015 % (15 ppm) tarbijatele kontaktallergia esilekutsumise seisukohast ohutu.
               
            
                  (3)
               
               
                  Tarbijaohutuse komitee arvamusele tuginedes on oluline leida lahendus ainest Methylisothiazolinone põhjustatud allergiate sagenemisele ja seega tuleks selle kasutamist mittemahapestavates kosmeetikatoodetes rohkem piirata.
               
            
                  (4)
               
               
                  Seepärast tuleks määrust (EÜ) nr 1223/2009 vastavalt muuta.
               
            
                  (5)
               
               
                  Tööstusharule tuleks tagada mõistlik aeg, et teha toodete koostises vajalikud muudatused nõuetele vastavate toodete turulelaskmiseks ja nõuetele mittevastavate toodete turult kõrvaldamiseks.
               
            
                  (6)
               
               
                  Käesoleva määrusega ette nähtud meetmed on kooskõlas alalise kosmeetikavahendite komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 1223/2009 V lisa muudetakse vastavalt käesoleva määruse lisale.
      Artikkel 2
      Alates 27. jaanuarist 2018 lastakse liidu turule ainult käesoleva määruse nõuetele vastavad kosmeetikatooted.
      Alates 27. aprillist 2018 tehakse liidu turul kättesaadavaks ainult käesoleva määruse nõuetele vastavad kosmeetikatooted.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 6. juuli 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 342, 22.12.2009, lk 59.
      
         (2)  SCCS/1557/15 (III esildis).
      
         LISA
         Määruse (EÜ) nr 1223/2009 V lisa kanne 57 asendatakse järgmisega:
         
            
                        Viitenumber
                     
                     
                        Aine määratlus
                     
                     
                        Tingimused
                     
                     
                        Kasutustingimuste ja hoiatuste sõnastus
                     
                  
                        Keemiline nimetus/INN
                     
                     
                        Koostisainete ühtses nimestikus kasutatav nimetus
                     
                     
                        CASi number
                     
                     
                        EÜ number
                     
                     
                        Toote liik, kehaosa
                     
                     
                        Maksimaalne sisaldus kasutusvalmis tootes
                     
                     
                        Muud
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „57
                     
                     
                        2-metüül-2H-isotiasool-3-oon
                     
                     
                        Methylisothiazolinone (*1)
                        
                     
                     
                        2682-20-4
                     
                     
                        220-239-6
                     
                     
                        Mahapestavad tooted
                     
                     
                        0,0015 %
                     
                     
                         
                     
                     
                         
                     
                  
         
            (*1)  Aine Methylisothiazolinone kasutamist on reguleeritud ka V lisa kandega 39, kus käsitletakse selle kasutamist segus ainega Methylchloroisothiazolinone. Need kaks kannet välistavad teineteist: ainete Methylchloroisothiazolinone (ja) Methylisothiazolinone segu ja ainult aine Methylisothiazolinone kasutamine koos ühes ja samas tootes ei ole lubatud.“